पल शाह
पल शाह वा वास्तविक नाम पूर्णविक्रम शाह एक नेपाली व्यावसायिक अभिनेता र मोडल हुन्। उनको पहिलो भिडियो तिम्रो यादमा रहन्छु अचेल जसले उनलाई चर्चित बनाएको थियो। उनले नेपाली चलचित्र क्षेत्रमा नाई नभन्नु ल ४बाट पर्दापण गरेका थिए। पछि उनले प्रेम प्रसङ्गयुक्त नाटक चलचित्र म यस्तो गीत गाउँछु, एक्सन चलचित्र जोनी जेन्टलम्यान र पारिवारिक नाटक चलचित्र शत्रु गतेमा अभिनय गरेका थिए। उनले पछि सामाजिक प्रेम प्रसङ्गयुक्त चलचित्र वीर विक्रम र विर विक्रम २ मा काम गरेका थिए। उनले अभिनय गरेको पछिल्लो चलचित्र म यस्तो गीत गाउँछु २ हो। उनी यस क्षेत्रमा २०६८ देखी हालसम्म कार्यरत छन्।

अभिनित चलचित्रहरू

विवाद 
१५ फागुन २०७८, एक १७ वर्षीया गायिकाले उनलाई बलात्कारको आरोप लगाउँदै प्रहरीमा उजुरी दर्ता गराएपछि उनी विरुद्ध पक्राउ पुर्जी जारी गरिएको थियो। पछि उनले प्रहरी समक्ष आत्मसमर्पण गरेका थिए।  नवलपुर जिल्लाको जिल्ला सरकारी वकिलको कार्यालयले एक नाबालिगलाई बलात्कार गरेको आरोप लगाउँदै अभिनेता पल शाहविरुद्ध जिल्ला अदालतमा मुद्दा दायर गरेको थियो उनलाई १४ वर्षको जेल सजाय दिन माग गरिएको थियो। उनी विरुद्ध तनहुँ जिल्ला अदालत र नवलपुर जिल्ला अदालतमा दुई छुट्टाछुट्टै मुद्दा दर्ता गरिएको थियो।  १० चैत २०७८ मा उनलाई पुर्पक्षका लागि थुनामा पठाउन तनहुँ जिल्ला अदालतले आदेश दिएको थियो। जिल्ला अदालत, नवलपुरले २०७९ २१ भदौमा उनलाई  जबरजस्तीकरणी मुद्दामा सफाइ दिए पनि बाल यौन दुरुपयोगको कसुरमा दोषी ठहर गरी २ वर्ष ६ महिना कैद सजाय, ५० हजार रुपैयाँ जरिवाना र पीडितलाई १० लाख रुपैयाँ क्षतिपूर्ति दिनुपर्ने फैसला सुनाएको छ। फैसलामा पीडितले अदालतमा बयान फेर्नुलाई जबरजस्तीकरणी मुद्दामा सफाइ पाउने मुख्य आधारका रुपमा लिइएको छ।
यस्तै मुद्दा तनहुँ जिल्ला अदालतमा भने विचाराधीन नै छ।

पुरस्कारहरू

सन्दर्भ सामग्रीहरू  

जीवनी
नेपाली अभिनेताहरू
जीवित मानिसहरू
कामना फिल्म अवार्ड विजेता
सन् १९८९ मा जन्म